Аҭыжьымҭа The New York Times амҩанызала иҟаҵаз Буча амҩақәа рҭыхымҭақәа ҭҵааны, ишышьақәдыргылаз ала, аҧсыбаҩқәа адәахьы ишьҭан хымчыбжь еиҳаны. Убри аҟынтә, Буча аҭынчуаа рышьра афактқәа урыстәылатәи арбџьармчқәа ақалақь ианалҵ ашьҭахь иҟалеит ҳәа Сергеи Лавров иҟаиҵаз аҳәамҭа ииашам.
Аҭыжьымҭа адыррала, Буча амҩақәа рҿы аҧсыбаҩқәа убарҭоуп хәажәкыра 11 рзы иҟаҵаз аҭыхымҭақәа рҿгьы.
Урыстәылатәи арбџьармчқәа Буча ақалақь аҿы иҟарҵаз арратә ацәгьаурақәа иахьа ирылацәажәоит Ашәарҭадара ахеилак аилатәараҿы.